joelniklaus/EU_Wikipedias huggingface dataset:
Ozollapu hortenzija

Ozollapu hortenzija () ir hortenziju dzimtas suga, kura savvaļā ir sastopama ASV dienvidaustrumos, mežu biotopos no Ziemeļkarolīnas rietumiem līdz Tenesī un dienvidos līdz Floridai un Luiziānai.

Apraksts 
Augs veido 1,5 – 2 m augstu krūmu, tā jaunie dzinumi ir pūkaini un brūngani sarkani. Lapas ir lielas, dziļi daivainas un kas pēc formas atgādina sarkano ozolu (Quercus rubra), lai gan sugas nav radniecīgas. Pavasarī jaunās lapas ir pelēki zaļas, vasarā tumši zaļas un rudenī lapas iekrāsojas sarkanas. Virspusē kailas, apakšpusē pūkainas. Ziedi ir sakārtoti garenās, koniskās skarās, kurās ir daudz sterilo ziedu. Ziedkopu krāsa sākumā ir maigi zaļa, tad kļūst krēmbalta un beigās rozīga. Zied jūlijā. Suga ir sausumizturīgāka nekā citas hortenziju sugas, taču Latvijā reti audzēta, jo, salīdzinājuma ar dažām citām sugām, ir problēmas ar pārziemošanu.

Ārējās saites

Atsauces
Robainā hortenzija

Robainā hortenzija () ir hortenziju dzimtas suga, kas savvaļā ir sastopama Korejas un Japānas kalnu apvidos.

Tas ir 1-1,5 m augsts krūms. Lapu malas bieži vien ir sarkanīgas, parasti zāģzobainas. Ziedi zili, rozā. Ziedkopas vairogveida, un, salīdzinot ar liellapu hortenziju, ir krietni mazākas un plakanākas. Sterilie ziedi izvietoti gar ziedkopas malu, fertilie vidū. Labāka ziemcietība kā liellapu hortenzijai.

Ārējās saites

Atsauces
Bastarda balanda

Bastarda balanda () ir mainīga izskata amarantu dzimtas suga, kura ir plaši sastopama Eirāzijā, tostarp reti Latvijā, un vietumis Ziemeļamerikā. Sugas izplatību kopumā uzskata par cirkumpolāru.  

Latvijā atsevišķi eksemplāri un grupas aug nezālienēs dārzu tuvumā un izgāztuvēs.  

Sugas ietvaros nodala sīkākus taksonus.

Apraksts 
Bastarda balanda ir viengadīgs, 30-70 cm garš lakstaugs ar īpatnēju smaržu. Augam ir stāvs šķautņains, zarojošs stublājs bez pūšļmatiņiem. Lapas ir trīsstūraini olveidīgas, 4-15 cm garas un 2-10 cm platas, ar kātu. Plātnes pamats ir sekli sirdsveidīgs, gals gari smails, katrā lapas pusē 2 līdz 4 smaili zobiņi. Plātnes izgriezums starp zobiņiem dziļš. Ziedi ir izvietoti plašos, bezlapainos ķekaros stublāja un zaru galos. Ķekarā galotnes zari vairāk vai mazāk horizontāli. Ziedēšanas laikā ziedkopa ir spilgti dzeltenzaļa. Apziednis ir klāts ar dziedzermatiņiem, bez šķautnes, augli sedz daļēji. Sēklas ir šķautņaini iedobumainas. Augs zied no jūnija beigām līdz septembrim.

Atsauces 

Balandas
Latvijas flora
Kļavlapu balanda

Kļavlapu balanda () ir amarantu dzimtas suga, kura ir sastopama šaurā areālā, galvenokārt Austrumeiropā. Atsevišķi eksemplāri un grupas aug upju sērēs, miklos krastu smiltājos, nezālienēs, ļoti reti mitrā jūras liedagā.

Latvija atrodas uz sugas areāla ZR robežas -  kļavlapu balanda ir sastopama ļoti nevienmērīgi; nereti Daugavas un Gaujas krastos, ļoti reti vai nav sastopama pārējā teritorijā. Suga ir ierakstīta Latvijas Sarkanajā grāmatā 3. kategorijā.

Atsauces 

Balandas
Latvijas flora
Latvijas Sarkanā grāmata
Man māmiņa piesacīja

Man māmiņa piesacīja ir dainu vārdi ar Emiļa Melngaiļa melodiju. Tā pirmo reizi tika atskaņota VI Vispārējos latviešu Dziesmu svētkos 1926.gadā, kopā atskanot 3 reizes Vispārējos latviešu Dziesmu svētkos.

Vārdi

Atsauces 

Tautasdziesmas
Emiļa Melngaiļa dziesmas
Ilmārs Dāliņš

Ilmārs Dāliņš (1927–2022) bija latviešu fiziķis, virsmas zinātnes un seismoloģijas speciālists. 5. Saeimas deputāts no "Tēvzemei un Brīvībai".

Dzīvesgājums 
Dzimis 1927. gada 10. aprīlī. Otrā pasaules kara laikā devās bēgļu gaitās uz Vāciju, kur absolvēja Augsburgas Ausekļa Latviešu ģimnāzijā. 
Pēc pārcelšanās uz ASV strādāja ASV kosmosa pētniecības aģentūrā (NASA), piedalījās kosmisko raķešu izstrādē. Pēc Latvijas neatkarības atjaunošanas Daliņu ievēlēja par 5. Saeimas deputātu un viņš no Alabamas štata pārcēlās uz dzīvi Latvijā.

Miris 2022. gada 17. janvārī.

Atsauces 

1927. gadā dzimušie
2022. gadā mirušie
Trimdas latvieši
5. Saeimas deputāti
Oļa Poļakova

Oļha Poļakova (ukraiņu: Ольга Юріївна Полякова; dzimusi 1979. gada 17. janvārī, Vinnicā), labāk pazīstama kā Oļa Poļakova, ir ukraiņu dziedātāja, blogere, TV raidījumu vadītāja, komiķe un aktrise.

Vairāku mūzikas balvu - Музична платформа, YUNA, M1 Music Awards - laureāte un nominante.

"Viena no 100 ietekmīgākajām Ukrainas sievietēm" 2020. gadā saskaņā ar žurnālu Focus.

Biogrāfija 
Oļha Poļakova dzimusi Vinnicā 1979. gada 17. janvārī. Patēvs ir diplomāts, māte - pediatre.

Viņa absolvējusi Vinnicas 13. specializēto skolu un Vinnicas mūzikas skolas klavieru klasi, Vinnicas Kultūras un mākslas skolas kordiriģēšanas klasi, kā arī Kijivas Kultūras un mākslas universitātes popvokāla klasi.

Poļakova absolvējusi Pētera Čaikovska Ukrainas Nacionālo mūzikas akadēmiju, iegūstot operdziedātājas diplomu.

Balss diapazons - 3 oktāvas.

Kopš 2004. gada viņa ir precējusies ar Vadimu Burjakovski. Viņa dzemdējusi divas meitas -  Mariju (2005) un Alisu (2011).

Diskogrāfija 
 Studijas albumi
 Приходи ко мне (2001)
 Шлёпали шлёпки (2017)
 Королева ночи (2019)

Singli
 2013: #Шлёпки
 2013: Russian Style 
 2013: Люли
 2013: Мальчикам это нравится
 2014: Асталависта, сепаратиста!
 2014: Брошенный котёня
 2015: Любовь-морковь
 2015: Первое лето без него
 2016: О Боже, как больно!
 2016: #Плавочки
 2017: Номер один
 2017: Бывший
 2018: Мама
 2018: Королева Ночи
 2018: Любовница
 2019: Лёд тронулся
 2019: Звонила
 2019: Эй, секундочку
 2019: Ночная жрица
 2020: Белый танец
 2021: Взрослая девочка

Filmogrāfija

Filmas

Televīzijas seriāli un šovi

Darbība politikā 
Politiskās partijas "Blondīņu partija" (Партія білявок) dibinātāja un vadītāja. 2019. gada maijā Poļakova paziņoja, ka veido “pirmo sieviešu partiju Ukrainā”.

2021. gada 30. aprīlī Poļakova paziņoja, ka komponists Konstjantins Meladze seksuāli uzmācies dziedātājai Aņi Lorakai un atbalstīja Loraku, sakot, ka Meladze arī viņai  piedāvājis iesaistīties seksuālajos kontaktos.

Interesanti fakti 
Papildus "superblondīnei" viņu bieži sauc par "ukraiņu Lēdiju Gāgu", "kokošņiku uz kājām" (viņa ir 1,80 metrus gara) un Ukrainas "valsts garākajām kājām" (viņas kājas ir 1,27 metrus garas).

Viņa ir draugos ar Volodimiru Zelenski.

Ārējās saites 
 Oficiālā mājaslapa 
 Oficiālā Facebook lapa
 Oficiālais YouTube kanāls
 Oficiālais Twitter konts
 Oficiālais YouTube konts
 Oficiālais Instagram konts

Atsauces 

1979. gadā dzimušie
Ukraiņu dziedātāji
Ukraiņu mūziķi
Ukraiņu kinoaktieri
Vinnicā dzimušie
Džošs Kasada

Džošs Ārons Kasada (Josh Aaron Cassada; dzimis ) ir ASV astronauts, fiziķis, izmēģinātājpilots.

Bērnība un izglītība 
Džošs Kasada piedzima  Sandjego, Kalifornijā. Viņš uzauga Vaitbērleikā, Minesotā.

1995. gadā Kasada Albionas koledžā ieguva bakalaura grādu fizikā. Pēc tam viņš iestājās Ročesteras Universitātē, kur 1997. gadā ieguva maģistra grādu fizikā, bet 2000. gadā — doktora grādu fizikā, specializējoties augsto enerģiju daļiņu fizikā un veicot pētījumus Fermi nacionālajā paātrinātāja laboratorijā.

Militārais dienests 
Pēc diplomdarba pabeigšanas Džošs Kasada 2000. gadā iestājās ASV Jūras kara flotē. 2001. gadā viņš pabeidza lidojumu apmācību, un 2002. gadā kļuva par turbopropelleru lidmašīnas P-3 Orion pilotu 8. patrulēšanas eskadriļā VP-8 Bransvikas jūras gaisa stacijā (Menas šatā).
Kasada piedalījās operācijas "Irākas brīvība" un "Ilgstošā brīvība" atbalstā. 2004. gadā viņš arī piedalījās humānās palīdzības operācijā "Vienotā palīdzība" pēc cunami Indijas okeānā. 

2006. gadā Kasada absolvēja ASV Jūras spēku izmēģinājuma pilotu skolu, un pēc tam dienēja par P-3 Orion un P-8 Poseidon izmēģinātājpilotu Patuksentriveras jūras gaisa stacijā. Viņš bija P-8A lidojumderīguma projekta virsnieks un bija virsskaņas reaktīvās mācību lidmašīnas T-38 Talon un turbopropellera mācību lidmašīnas T-6 Texan instruktoru izmēģinātājpilots.

2011. gadā Kasada sāka strādāt Aizsardzības līgumu pārvaldības aģentūrā, un tika komandēts uz uzņēmumu Boeing Sietlā, kur pārraudzīja P-8 Poseidon, KC-46 Pegasus, E-3 Sentry un ASV Jūras kājnieku korpusa bezpilota lidaparātu programmu operācijas un līgumus.

Ārpus militārā dienesta viņš kopā ar diviem Albionas koledžas klasesbiedriem nodibināja supravadītāju instrumentu ražošanas uzņēmumu Quantum Opus.

NASA karjera 
2008. un 2012. gadā Džošs Kasada bija pieteicies NASA astronautu kandidātu uzņemšanā, bet netika uzņemts.

2013. gada 17. jūnijā Džošs Kasada tika ieskaitīts NASA 21. astronautu grupā kā astronauta kandidāts. Pēc pamata vispārējās kosmiskās sagatavošanas kursa 2015. gada 9. jūlijā viņam piešķīra astronauta kvalifikāciju.

2018. gada 3. augustā tika paziņots par Kasadas iekļaušanu kosmosa kuģa Boeing Starliner pirmajā darba lidojumā CTS-1, kam būtu jānotiek 2019. gadā.

Pēc problēmām ar Starliner pirmo nepilotējamo lidojumu un pilotējamā lidojuma aizkavēšanos, 2021. gada oktobrī Kasada tika pārcelts uz kosmosa kuģa SpaceX Crew-5 pamatapkalpi.

Džoša Kasadas pirmais kosmiskais lidojums sākās 2022. gada 5. oktobrī kā kosmosa kuģa SpaceX Crew-5 pilotam, dodoties uz Starptautisko kosmosa staciju (SKS). Viņš bija 68. ekspedīcijas lidojuma inženieris.

Kosmisko lidojumu kopsavilkums

Ārējās saites 

 NASA Astronaut Josh A. Cassada NASA 
 Джош Аарон Кассада astronaut.ru 

ASV astronauti
NASA astronauti
Materiālu pretestība

Materiālu pretestība ir zinātne par mašīnu un konstrukciju detaļu stiprību — materiāla pretestību ārējai slodzei. Stiprību raksturo: izturība — materiāla spēja bez sabrukšanas izturēt ārēju slodzi, stingums — materiāla spēja ārējas slodzes iedarbībā deformēties tikai pieļaujamās robežās, noturība — materiāla spēja, pastāvot ārējai slodzei, saglabāt savu sākotnējo līdzsvara formu.

Materiālu pretestības teorētiskā daļa pamatojas uz matemātiku un teorētisko mehāniku, eksperimentālā — uz nepārtrauktas vides mehāniku un materiālzinātni.
Materiālu pretestība
Bosekopa

Bosekopa () ir bijusī Pirmā Starptautiskā polārā gada Norvēģijas polārstacija. Izvietota Norvēģijas ziemeļos Altafjorda dienvidu piekrastē Bosekopas ciema nomalē tagadējās Altas pilsētas teritorijā.

Vēsture 
Norvēģijas dalību Starptautiskā polārā gada programmā organizēja Norvēģijas Meteoroloģijas institūts un tā direktors Henriks Mons (Henrik Mohn). Polārstacijas izveides vietai trīs kandidātes uz ziemeļiem no polārā loka — Bosekopa, Hammerfesta un Trumse. Izvēle tika veikta par labu Bosekopai, jo tās apkārtnē ir mazāk mākoņainu dienu, kā arī šajā vietā jau iepriekš tika veikti līdzīgi novērojumi. Stacijas vajadzībān tika izīrēta Breverudas ferma par 800 kronām gadā. 100 km uz dienvidiem Kautokeino ciemā tika izveidota papildstacija. Par polārstacijas vadītāju tika iecelts meteoroloģijas institūta direktora asistents klimatologs Aksels Stēns. Pārējie ekspedīcijas dalībnieki bija Karls Krafts, Jenss Šrēters, Ivars Haselbergs un Ūlofs Hāgens. Personāls Bosekopā ieradās 1882. gada jūlijā un uzstādīja nepieciešamos novērojumu izstrumentus.  Novērojumi stacijā tika veikti no 1882. gada 1. augusta līdz 1883. gada 31. augustam.

Galvenie pētījumu virzieni polārā gada programmas ietvaros bija zemes magnētisms, meteoroloģija un ziemeļblāzmas novērojumi.

Bosekopas apkaimē pētniecība turpinājās arī turpmākajos gados. 1898. gadā netālu no Bosekopas Haldes un Talvikas kalnos ap 900 m vjl un 3,4 km attālumā vienu no otras tika uzbūvētas divas observatorijas, kas pirmo reizi vēsturē veica ziemeļblāzmu optisko triangulāciju un mēģināja noteikt to augstumu. Mērījumi izrādījās neveiksmīgi, jo to bāze (attālums starp observatorijām) bija par īsu un laika apstākļi bija nelabvēlīgi novērojumiem. 1910. gadā Haldes observatorijas darbība tika atjaunota un to intensīvi izmantoja līdz 1926. gadam.

Bosekopas stacija tika izmantota arī 2. Starptautiskā polārā gada programmā.

Atsauces

Ārējās saites 

 The First International Polar Year 1881-1884. Bossekop

Norvēģijas polārstacijas
Arktiskās polārstacijas
Vissezonas polārstacijas
Slēgtās polārstacijas
1. Starptautiskā polārā gada polārstacijas
2. Starptautiskā polārā gada polārstacijas
Edgars Lasenbergs

Edgars Lasenbergs (dzimis ) ir latviešu basketbolists, spēlē saspēles vadītāja pozīcijā. 2022. gadā pārstāv Latvijas Basketbola līgas klubu BK Ogre. Iepriekš divas sezonas spēlējis vairākos Latvijas klubos, kā arī Igaunijā, Lietuvā un Spānijā (pēc spēka trešās līgas (Leb Plata) komandā Ourense).

E. Lasenbergs nāk no Talsu novada Vandzenes. Trenēties basketbolā sācis Talsu sporta skolā pie trenera Arkādija Bajāra. Talsu komandas sastāvā arī debitējis pieaugušo basketbolā Latvijas Basketbola līgas 2. divīzijā. Pēc tam pārcēlies uz Rīgu, pabeidzis Rīgas Valsts 3. ģimnāziju.

Karjeras augstākais sasniegums — Latvijas Basketbola līgas bronzas medaļas BK Ogre sastāvā 2019. gadā.

Atsauces

Ārējās saites 

1995. gadā dzimušie
Latvijas basketbolisti
Saspēles vadītāji
Dižauzas

Dižauzas () ir ģints graudzāļu dzimtā, kura ir sastopama Eirāzijā un Ziemeļāfrikā.

Apraksts 
Savvaļas formas var atgādināt auzas (Avena) vai auzenes (Festuca). Dižauzas ir bieži sastopamas ziemcietes ar dzeltenīgām saknēm. Spīdošie stublāji, kuri ziemā atmirst, var sasniegt 1,5 metru augstumu. Ziedkopa ir skara ar divziedu divdzimuma vārpām.

Sugas 
Ģintī ir iekļautas šādas sugas:

 Arrhenatherum album - sastopama no Portugāles līdz Kiprai,
 Arrhenatherum calderae - Tenerifē,
 Arrhenatherum elatius - augstā dižauza - Eirāzijā un Ziemeļāfrikā no Islandes līdz Kanāriju salām, Kazahstānā; naturalizējies Austrumāzijā, Austrālijā, Jaunzēlandē un Amerikā,
 Arrhenatherum kotschyii - Turcijā, Kaukāzā, Sīrijā, Libānā, Palestīnā, Jordānijā, Irākā, Irānā, Afganistānā,
 Arrhenatherum longifolium - Francijā, Spānijā, Portugālē, Marokā
 Arrhennatherum palaestinum - Vidusjūras austrumu daļā no Grieķijas līdz Irākai,
 Arrhenatherum pallens - Portugālē.

Ģintī senāk tika iekļautas daudzas sugas, kuras tagad tiek klasificētas citās ģintīs: Avenula, Danthoniastrum, Duthiea, Helictochloa, Helictotrichon, Sphenopholis.

Atsauces 

Dižauzas
Noķer Vilni (albums)

Noķer Vilni ir Latviešu hip-hop grupas New Wavy debijas studijas albums. Albumu 2017. gada 15. decembrī izlaida New Wavy Records. Albums ir 25 minūtes garš, un tā piedalās visi tā laika grupas dalībnieki - Steps, Teacha, PRUSAX, Janz, MC Apšaude, Puce un Svēte.

Dziesmu sarakts 

New Wavy albumi
2017. gada albumi
Maikls Kolinss (īru revolucionārs)

Maikls Kolinss (, dzimis , miris ) bija īru revolucionārs, karavīrs un politiķis, kurš bija viena no vadošām figūrām 20. gadsimta sākuma cīņā par Īrijas neatkarību. Neatkarības kara laikā viņš bija Īrijas Republikāņu armijas (IRA) izlūkošanas dienesta direktors un pašpasludinātās Īrijas Republikas finanšu ministrs. Pēc tam viņš bija Īrijas brīvvalsts pagaidu valdības vadītājs no 1922. gada janvāra un Nacionālās armijas virspavēlnieks no jūlija līdz savai nāvei slazdā 1922. gada augustā, pilsoņu kara laikā.

Dzīvesgājums 
Maikls Kolinss piedzima Korkas grāfistē, netālu no Roskarberī, viņš bija jaunākais no astoņiem bērniem ģimenē. 1906. gadā viņš pārcēlās uz Londonu, lai kļūtu par pasta krājbankas ierēdni. Tur viņš kļuva par Londonas GAA biedru, caur kuru viņš kļuva saistīts ar Īru Republikāņu brālību un Gēlu līgu. 1916. gada janvārī viņš atgriezās Īrijā un piedalījies Lieldienu sacelšanās. Viņš tika saņemts gūstā un tika turēts Frongočas internēšanas nometnē kā kara gūsteknis, bet 1916. gada decembrī tika atbrīvots.

Pēc Kolinss pacēlās Sinn Féin rindās līdz līderiem un tika ievēlēts vietējā pašpārvaldē. Sinn Féin ievēlētie deputāti 1919. gada janvārī izveidoja Īrijas Pirmo Parlamentu un pasludināja Īrijas Republikas neatkarību. Kolinss tika iecelts par finanšu ministru. Sekojošajā Neatkarības karā viņš bija Īrijas brīvprātīgo organizācijas direktors un ģenerāladjutants, kā arī IRA izlūkošanas dienesta direktors. Viņš ieguva slavu kā partizānu kara stratēģis, plānojot daudzus veiksmīgus uzbrukumus britu spēkiem, piemēram, "Asiņainās svētdienas" slepkavības pret galvenajiem britu izlūkdienestiem 1920. gada novembrī.

Pēc 1921. gada jūlija pamiera Kolinss bija viens no pieciem pārstāvjiem, ko Deila kabinets pēc Īmona de Valeras lūguma nosūtīja, lai apspriestu miera nosacījumus Londonā. Rezultātā 1921. gada decembrī tika parakstītais Anglijas un Īrijas līgums, un tika nodibināta Īrijas brīvvalsts, taču tā bija atkarīga no uzticības zvēresta kronim. Viņa vadībā 1922. gada sākumā tika izveidota pagaidu valdība. Šajā laikā viņš slepeni sniedza atbalstu IRA Ziemeļīrijā. To drīz izjauca Īrijas pilsoņu karš, kurā Kolinss bija Nacionālās armijas virspavēlnieks. Kolinss tika nogalināts pretlīguma spēku slazdā 1922. gada 22. augustā.

Atsauces

Ārējās saites 

Mansterā dzimušie
1922. gadā mirušie
1890. gadā dzimušie
Anna Kikina

Anna Kikina (Анна Юрьевна Кикина; dzimusi ) ir Krievijas kosmonaute.

Izglītība 
Anna Kikina piedzima 1984. gada 27. augustā Novosibirskā.
Viņa absolvēja Novosibirskas 29. skolu (veselīga dzīvesveida skola), speciālo klasi "Jaunais glābējs".
2005. gadā viņa pabeidza Ārkārtas situāciju ministrijas rīkotos kursus: instruktore pirmās palīdzības sniegšanas pamatu apmācībā iedzīvotājiem, ieguva glābēja sertifikātu.

Darba gaitas 
2006. gadā Kikina ar izcilību absolvēja Novosibirskas Valsts ūdens transporta akadēmiju specialitātē "Aizsardzība ārkārtas situācijās", iegūstot hidrotehniskās inženieres diplomu. 2008. gadā viņa šajā augstskolā aizstāvēja diplomu specialitātē "Ekonomika un vadība (transporta) uzņēmumā" ar kvalifikāciju "ekonomists menedžeris".

Kikina ir strādājusi par peldēšanas instruktori, gidi Altajā, mācījusi glābēju kadetus. Līdz 2012. gadam viņa strādāja par radio raidījumu vadītāju, programmu direktori (radio apraides administratoru) uzņēmumā Radio-Sibir Altaj (Gornoaltajskā, Altaja Republikā).

Kosmiskā karjera 
2012. gadā Kikina pieteicās pirmajā atklātajā konkursā, lai iekļūtu Krievijas kosmonautu vienībā. 8. oktobrī viņu apstiprināja par kosmonautu kandidātu, un 26. oktobrī Kikina tika uzņemta kosmonautu vienībā.
2014. gada 5. jūnijā viņa pabeidza vispārējos kosmonautu sagatavošanas kursus. 16. jūnijā Starpresoru kvalifikācijas komisija izskatīja Kikinas kandidatūru, bet viņai netika piešķirta kosmonauta izmēģinātāja kvalifikācija. Viņu tomēr paturēja kā kosmonauta kandidātu, bet bija jāveic papildu nodarbības. 17. decembrī viņai piešķīra kosmonauta izmēģinātāja kvalifikāciju.

2017. gadā no 7. līdz 24. novembrim Kikina kā lidojuma inženiere ​​piedalījās starptautiskajā izolācijas eksperimentā SIRIUS, kas simulēja lidojumu uz Mēnesi.

2021. gadā Anna Kikina gatavojās lidojumam ar kosmosa kuģi Sojuz MS-22, bija Sojuz MS-21 dublieru apkalpes lidojuma inženiere.
2021. gada decembrī tika paziņots, ka ASV un Krievijas kosmonautu krustenisko lidojumu programmā Kikina 2022. gadā dosies kosmosā ASV kuģī Crew Dragon. 

Annas Kikinas pirmais kosmiskais lidojums sākās 2022. gada 5. oktobrī, ar kosmosa kuģi SpaceX Crew-5 dodoties uz Starptautisko kosmosa staciju (SKS). Viņa bija 68. ekspedīcijas lidojuma inženiere.

Kosmisko lidojumu kopsavilkums

Ārējās saites 

 Biogrāfija Kosmonautu sagatavošans centrs
 Biogrāfija astronaut.ru, 

Krievijas kosmonauti
Kosmonautes
Pokhara

Pokhara () ir Nepālas otrā lielākā pilsēta un Gandakipradešas provinces centrs. Atrodas valsts centrālajā daļā apmēram 200 kilometrus uz rietumiem no Katmandu. 2021. gadā tajā dzīvoja 518 452 iedzīvotāji.

No 24 līdz 56 km no pilsētas atrodas Annapūrnas, Dhaulāgiri un Manaslu virsotnes, tāpēc Pokhara ir Nepālas tūrisma centrs. Pilsētā un tās apkaimē dzīvo ievērojams daudzums gurku.

Pilsēta dibināta 18. gadsimta tirdzniecības ceļā no Indijas uz Tibetu. No 1769. gada - Nepālas valstī. No 1959. līdz 1962. gadam pēc Tibetas pievienošanas Ķīnai, pilsētā ieradās apmēram 300 000 bēgļu.

Ārējās saites 

Nepālas pilsētas
Bharatpura

Bharatpura var būt:

Bharatpura (भरतपुर) - pilsēta Indijā, Rādžastānā
Bharatpura (भरतपुर) - pilsēta Nepālā
Sečovļes sāls ieguves dīķi

Sečovļes sāls ieguves dīķi () ir sāls ieguves dīķi Slovēnijas galējos dienvidrietumos, Istrijas pussalā. 

Tā ir viena no vietām, kur kopš 13. gadsimta sāls tiek iegūts tradicionālajā veidā - ar iztvaikošanas palīdzību. Tā ir starptautiski vērtīga mitraine un ūdesnputnu dzīvesvieta. 1992. gadā vieta tika iekļauta Rāmsaras vietu sarakstā. Pie sāls ieguves vietas izveidots muzejs, kas ieguvis Europa Nostra balvu. Iekārtots dabas parks (Krajinski park Sečoveljske soline). Šeit iegūtais sāls kā Piraņas sāls (Piranska sol) ie ES aizsargājama PGI preču zīme.

Ārējās saites 

Slovēnijas ezeri
Rāmsaras vietas Slovēnijā
Karrasko starptautiskā lidosta

Karrasko - Ģenerāļa Sezario Beriso starptautiskā lidosta () ir starptautiska lidosta 5 kilometrus uz ziemeļaustrumiem no Urugvajas galvaspilsētas Montevideo. Lielākā lidosta valstī. Apkalpo valsts galvaspilsētu. Lidostas infrastruktūru izmanto arī Urugvajas gaisa spēki.

Pirmais lidostas terminālis uzbūvēts 1947. gadā. No 2007. līdz 2009. gadam notika būtiska lidostas modernizācija pēc arhitekta Rafaela Vinjoli projekta.

Neskaitot čārterlidojumus, lidostā regulārus pasažieru aviopārvadājumus 2022. gadā nodrošināja aviosabiedrības Aerolíneas Argentinas, Air Europa, American Airlines, Avianca, Azul Brazilian Airlines, Copa Airlines, Gol Linhas Aéreas Inteligentes, Iberia, JetSmart, LATAM Brasil, LATAM Chile, LATAM Perú, Paranair. Visu sezonu lidojumi notiek uz 8 valstīm (tās ir Argentīna, Brazīlija, Čīle, Kolumbija, Panama, Paragvaja, Peru, Spānija), bet sezonāli - arī uz ASV.

Ārējās saites 

Lidostas Urugvajā
Veloceļš Imanta—Daugavgrīva

Veloceļš Imanta—Daugavgrīva ir viens no Rīgas veloceļiem, kas savienos esošo veloceļu Rīga-Jūrmala ar Daugavgrīvas pludmali. To sāka būvēt 2022. gada pavasarī.

Gaita 
12,1 kilometrus garais veloceļš šķērso Imantas, Kleistu, Spilves, Bolderājas un Daugavgrīvas apkārtnes, virzoties pa Kleistu, Mazās Kleistu, Lielās, Flotes un Lēpju ielām.

Posmā no Anniņmuižas bulvāra līdz Buļļu ielai un Lēpju ielā ir dalīts gājēju un velobraucēju ceļš, no Buļļu ielas līdz Lēpju ielai - kopīgs gājēju un velobraucēju ceļš. Projektā iekļauti vides pieejamības risinājumi un saslēgumi ar apkārtējo teritoriju veidoti vienā līmenī.

2022. gada rudenī kādā no Kleistu ielas posmiem atklāja Latvijas PSR laikā nodarītu augsnes piesārņojumu ar naftas produktiem, tādēļ vismaz 300 metru garā posmā būvniecību apturēja. Sanācijas darbu dēļ, kas ietver piesārņotās grunts izņemšanu un aizstāšanu ar cita veida grunti, veloceļa pabeigšana aizkavējās.

Atsauces 

Veloceļi Rīgā
Imanta
Daugavgrīva
Lil Uzi Vert vs. The World 2

Lil Uzi Vert vs. The World 2 (zināms kā Eternal Atake (Deluxe)) ir amerikāņu repera Lil Uzi Vert atkārtoti izdots studijas albums, kas tika izdots 2020. gada 13. martā. Albums tika izdots kā luksusa izdevums viņu otrajam studijas albumam Eternal Atake (2020), kas tika izdots nedēļu iepriekš, 2020. gada 6. martā. Albums kalpo arī kā turpinājums Lil Uzi Vert trešajam miksteipam Lil Uzi Vert vs. The World (2016). Albumā ir jauni viesi no Chief Keef, 21 Savage, Future, Young Thug, Gunna, Lil Durk, Young Nudy un NAV. Vienīgā Eternal Atake viesu funkcija ir Syd.

Luksusa izdevuma iznākšana palīdzēja oriģinālajam albumam otro nedēļu saglabāt pirmo vietu Billboard 200, jo abas albuma versijas tika saskaitītas kopā izsekošanas nolūkos.

Fons un izdošana 
2017. gada septembrī, drīz pēc debijas studijas albuma Luv Is Rage 2 (2017) izdošanas, Lil Uzi Vert teica, ka viņi strādā pie dziesmas turpinājumam savam miksteipam Lil Uzi Vert vs. The World (2016). 2018. gada 31. jūlijā viņi teica gaidāmo albumu ar nosaukumu Eternal Atake (2020). Tomēr albums nepārtraukti aizkavējās par pusotru gadu. Eternal Atake beidzot tika izlaists 2020. gada 6. martā. Drīz pēc ilgi gaidītās Eternal Atake iznākšanas Lil Uzi Vert Twitter vietnē teica sava albuma luksusa versiju.

Nākamajās dienās Lil Uzi Vert teica, ka viņu albuma luksusa versijā tiek iekļautas astoņas dziesmas. 2020. gada 12. martā viņi atklāja, ka albumā tiek iekļautas 14 dziesmas. Neilgi pēc tam tika atklāts, ka viņu "luksusa albuma" dziesmas tiks iekļautas atsevišķā albumā ar nosaukumu Lil Uzi Vert vs.. The World 2, kas kalpos kā Eternal Atake "otrā daļa", kā arī pēctecis. Lil Uzi Vert vs. The World (2016). Tāpat kā tā priekšgājēja Lil Uzi Vert vs The World, arī albuma vāka noformējums ir iedvesmots no Kanādas grafisko romānu sērijas Scott Pilgrim. Kriss Menčs žurnālam Genius rakstīja, ka albumā gaidāma sadarbība ar Young Thug, Juice WRLD un A Boogie Wit da Hoodie. Lil Uzi Vert vs. The World 2 tika izlaista 2020. gada 13. martā plkst. 8:00 pēc austrumu laika. Albumā ir vairāki viesmākslinieki, salīdzinot ar sākotnējo Eternal Atake, kurā bija vienīgais viesmākslinieks no amerikāņu dziedātāja Syd. Brendans Klinkenbergs no Rolling Stone rakstīja, ka, lai gan "Eternal Atake nebija nekādu funkciju [..], tā māsas albumā ir slepkavas viesu uzstāšanās."

Kritiskā uztveršana 
Mehan Jayasuriya no Pitchfork pārskatīja Lil Uzi Vert vs. The World 2 atsevišķi no Eternal Atake. Jayasuriya paziņoja, ka Lil Uzi Vert vs. The World 2 bija tuvāk luksusa izdevumam nekā atsevišķam albumam, aprakstot albumu kā "B-puses bruģēta kolekcija", bet labas tomēr. Jayasuriya slavēja "Lotus", "Myron", "Bean (Kobe)" ar Chief Keef, "Yessirskiii" ar 21 Savage un "Got The Guap" ar Young Thug kā albuma augstākos punktus. Tomēr Jayasuriya atzīmēja, ka "daži no LUV un The World 2 sadarbības izklausījās labāk uz papīra", tostarp Future, Gunna un NAV.

Dziesmu sarakts 

Lil Uzi Vert albumi
2020. gada albumi
Pi'erre Bourne producētie albumi
Wheezy producētie albumi
Velna auza

Velna auza () ir graudzāļu dzimtas suga ar neskaidru izcelsmi, kura iespējams ir radusies Vidusjūras reģionā, kas kultivēšanas un tīrumu ierīkošanas dēļ plaši ieviesusies kultūrainavā Eiropā. Latvijā reti visā teritorijā. Visticamāk adventīva suga.

Atsevišķi eksemplāri un skrajas grupas labības sējumos, nezālienēs, gar ceļiem un dzelzceļiem.

Apraksts 
Velna auza ir viengadīgs, 30-90 cm garš lakstaugs ar kailu, stāvu stiebru. Lapas un lapu makstis ir kailas, mēlīte smaila un 0,3-0,4 cm gara, galā zobaina. Ziedi ir izvietoti plašā skarā ar nokareniem zariem. Skaras zari ir vērsti uz visām pusēm un skaras apveids ir piramidāls. Vārpiņas ir 1,5-2,5 cm garas, šauras un slaidas. Parasti ir divi ziedi. Vārpiņas ass un zieda plēksnes ir kailas vai īsi matiņi mēdz būt tikai pie ass pamata. Vārpiņas plēksnes ir apmēram vienādas, vārpiņas garumā. Ārējā zieda plēksne ir garāka nekā iekšējā, gals gari akotveidīgi divzobains. Akots ir 1,5-2,5 cm garš, lauzīts un pelēkbrūns. Auglis ir plēksnēs ieslēgts, 1-1,7 cm garš grauds, kurš ilgi neizbirst no plēksnēm. Zied no jūnija līdz augustam.

Suga ir ļoti līdzīga vēja auzai (Avena fatua). Atšķirama pēc kailas vai ļoti īsmatainas vārpiņas (vēja aizai ir  dzeltenbrūni apmatotas ar gariem matiņiem). Ziedi parasti 2 (nevis parasti 3). Ārējās zieda plēksnes gals gari akotveidīgi divzobains (nevis vienkārši divzobains).

Atsauces 

Auzas
Latvijas flora
Česlavs Mihņevičs

Česlavs Mihņevičs (; dzimis  Bjarozavkā) ir poļu futbola treneris un bijušais futbolists. Spēlējis vārtsarga pozīcijā. Kopš 2022. gada ir Polijas futbola izlases galvenais treneris.

Futbolista karjera 
Lielāko daļu savas spēlētāja karjeras pavadīja mazpazīstamās komandās, kas spēlēja Polijas futbola zemākajās līgās. Pārstāvējis klubus Ossa Biskupiec, Gdiņas "Bałtyk" un Gdaņskas "Polonia". Karjeras noslēgumā spēlēja Vronku "Amica". Ar Amica divreiz kļuva par Polijas kausa ieguvēju un 1999. gadā uzvarēja Polijas superkausā. Karjeru beidza 30 gadu vecumā 2000. gadā.

Trenera karjera 
2003. gadā kļuva par Poznaņas "Lech" galveno treneri. Viņa vadībā komanda 2004. gadā izcīnīja Polijas kausu, tajā pašā gadā uzvarēja arī Polijas superkausā. Poznaņas klubu atstāja 2006. gadā, kad kļuva par Lubinas "Zagłębie" galveno treneri. 2006.—2007. gada sezonā ar šo klubu uzvarēja Ekstraklasa, izcīnot Polijas čempiontitulu. 2007. gadā izcīnīja uzvaru arī Polijas superkausā. Karjeras turpinājumā bija galvenais treneris arī tādos klubos kā Gdiņas "Arka", Lodzas "Widzew", Bjalistokas "Jagiellonia", Varšavas "Polonia", Belsko-Bjalas "Podbeskidzie", Ščecinas "Pogon" un Ņecečas "Bruk-Bet Termalica", taču nevienā no tiem ilgāk par sezonu nenostrādāja.

2017. gada jūlijā tika apstiprināts par Polijas U-21 izlases galveno treneri. Viņa vadībā izlase kvalificējās 2019. gada Eiropas U-21 čempionāta finālturnīram, pirmo reizi kopš 1994. gada. 2020. gada septembrī Mihņevičs tika iecelts par Varšavas "Legia" galveno treneri un aizveda komandu līdz čempiontitulam, uzvarot 2020.—2021. gada Ekstraklasa līgā. Palīdzēja komandai iekļūt 2021.—2022. gada UEFA Eiropas līgas sezonas grupu turnīrā. Tomēr jaunās sezonas sākums Ekstraklasa nebija tik sekmīgs, un 2021. gada oktobrī Mihņevičs tika atbrīvots no amata.

 tika apstiprināts par Polijas izlases galveno treneri, aizvietojot Paulu Souzu, kurš izvēlējās karjeru turpināt Brazīlijas klubā Flamengo. Pirmajā spēlē Mihņeviča vadībā  Polijas izlase nospēlēja neizšķirti 1:1 draudzības spēlē pret Skotiju. Pēc piecām dienām izšķirošajā Pasaules kausa kvalifikācijas spēlē Polija pieveica Zviedriju, kvalificējoties 2022. gada FIFA Pasaules kausa finālturnīram.

Sasniegumi

Spēlētāja karjera 
Amica Wronki
 Polijas kauss: 1998—99, 1999—2000
 Polijas superkauss: 1999

Trenera karjera 
Lech Poznań
 Polijas kauss: 2004
 Polijas superkauss: 2004

Zagłebie Lubin
 Ekstraklasa: 2006—07
 Polijas superkauss: 2007

Legia Warsaw
 Ekstraklasa: 2020—21

Atsauces

Ārējās saites 

1970. gadā dzimušie
Grodņas apgabalā dzimušie
Polijas futbolisti
Polijas futbola treneri
Polijas futbola izlases treneri
2022. gada FIFA Pasaules kausa treneri
Money Longer

"Money Longer" ir amerikāņu repera Lil Uzi Vert debijas singls. Tas tika izdots digitālai lejupielādei 2016. gada 6. februārī kā pirmais singls no viņu ceturtā miksteipa Lil Uzi Vert vs. .The World (2016), kā arī kā bonusa dziesma no japāņu versijām viņu debijas albums Luv Is Rage 2 (2017), Generation Now un Atlantic Records. Visa dziesma ir vērsta uz domu, ka Lil Uzi Vert tagad ir "pārvērts par mežoni", kā tas tiek atkārtots visā dziesmā. producēja Don Cannon un Maaly Raw.

Lil Uzi Vert dziesmas
2016. gada singli
Veloceļš Rīga—Jūrmala

Veloceļš Rīga—Jūrmala ir viens no pirmajiem Latvijas veloceļiem, kas savieno Vanšu tiltu Rīgas centrā ar Lielupes tiltu Jūrmalā un tālāk savienojas ar veloceļu Majori—Kauguri. To sāka būvēt 1987. gadā kā veloceļu Imanta–Jūrmala un pabeidza 2001. gadā, kad īstenoja veloceļa Vecrīga–Imanta izbūvi. Tas ir Eiropas nozīmes veloceļu tīkla maršruta EuroVelo10 posms.

Gaita 
Veloceļš sākas no Vanšu tilta un ved pa maršrutu Daugavgrīvas iela – Kliņģeru iela – Kuldīgas iela – Slokas iela – Kandavas iela – Jūrmalas gatve – Imanta un tālāk ved gar Tukuma dzelzceļa malu caur Babītes novadu līdz Priedaines stacijai.

Atsauces 

Veloceļi Rīgā
Imanta
Jūrmala
Kailā balodene

Kailā balodene () ir amarantu dzimtas suga, kura ir sastopama jūru un okeānu piekrastē Eiropā un Ziemeļamerikā. Latvijā reti sastopama jūras piekrastē. Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 2. kategorijā.

Atsevišķi eksemplāri un nelielas grupas aug liedagā un kāpās.

Atsauces 

Balodenes
Latvijas flora
Latvijas Sarkanā grāmata
Dārza balodene

Dārza balodene () ir amarantu dzimtas suga, kura ir izcēlusies Āzijā, taču kultivējot plaši ieviesusies Eiropā un citās vietās ārpus pamatareāla. Latvijā dārza balodene ir kultivēts, dekoratīvs augs, retumis sastopams kā dārzbēglis.

Atsevišķi eksemplāri aug dārzu malās, nezālienēs un gar dzelzceļiem.

Atsauces 

Balodenes
Latvijas flora
Krāšņumaugi
Rožainā balodene

Rožainā balodene () ir amarantu dzimtas suga, kura ir sastopama Viduseiropā, kā arī centrālajā un austrumu Āzijā. Tuvi radniecība Tatārijas balodenei (Atriplex tatarica). Viduseiropā atradnes ir salveidīgas, izkliedētas. Biežāk sastopama teritorijā uz DDA no Latvijas. Latvijā suga ir sastopama ļoti reti, uzskatāma par adventīvu augu.

Atsauces 

Balodenes
Latvijas flora
2022.—2023. gada Pasaules kauss biatlonā

2022.—2023. gada Pasaules kauss biatlonā būs vairāku posmu biatlona sacensības, kas sāksies  Kontiolahti, Somijā, un noslēgsies  Holmenkollenē, Norvēģijā. Pasaules kausa sacensības rīko Starptautiskā Biatlona savienība. Kopumā tiks aizvadīti deviņi posmi. 

No 2022.—2023. gada sezonas tiks ieviestas vairākas izmaiņas noteikumos: 
 Pasaules čempionāts vairs netiks iekļauts Pasaules kausa kopvērtējumā;
 no Pasaules kausa kopvērtējuma vairs netiks izsvītroti sliktākie rezultāti;
 punktu piešķiršnas sistēma tiks pielāgota, lai palielinātu vērtību labākajiem rezultātiem.

Starptautiskās Biatlona savienības kongresā 2022. gada septembrī Zalcburgā ar lielu balsu vairākumu tika apstiprināti valdes marta lēmumi, saskaņā ar kuriem Krievijas un Baltkrievijas nacionālo federāciju dalība tiek apturēta sakarā ar Krievijas iebrukumu Ukrainā. Abu valstu sportistiem nav atļauts piedalīties starptautiskās biatlona sacensībās pat zem neitrāla karoga.

Punktu piešķiršana 
Tabulā parādīts Pasaules kausa izcīņā biatlonā piešķirto punktu skaits, sākot ar 2022.—2023. gada sezonu.

Norises vietas  
Kartē parādītas visas 10 Pasaules kausa un Pasaules čempionāta norises vietas 2022.—2023. gada sezonā.

 Pasaules čempionāts

Kalendārs

Rezultāti

Vīrieši

Sievietes

Vīriešu stafetes

Sieviešu stafetes

Jauktās stafetes

Atsauces

Ārējās saites 
 IBU oficiālā tīmekļa vietne

Pasaules kauss biatlonā
Pasaules kauss biatlonā
Pasaules kauss biatlonā
Maaly Raw

Jamāls Talibs Henrijs (dzimis 1994. gada 26. septembrī), profesionāli pazīstams kā Maaly Raw, ir amerikāņu ierakstu producents un dziesmu autors. 2016. gadā viņš ieguva ievērojamu vietu kā dažu Filadelfijas izcelsmes Lil Uzi Vert populārāko dziesmu arhitekts. 2017. gadā duets apvienojās četrās Lil Uzi Vert albuma Luv Is Rage 2 (2017) dziesmās.

Maaly Raw ir arī izveidojis sadarbības attiecības ar Ņujorkas stabilo A$AP Mob, producējot dziesmas Cozy Tapes Vol. 1: Friends (2016), A$AP Twelvyy debijas albums, 12 un A$AP Ferg trešais studijas albums Still Striving (2017). Tomēr producents joprojām ir tuvu mājām, daudzos viņa projektos strādājot ar Filijas reperi Kuru. Viņš ir atpazīstams pēc viņa producenta birkas "Dat Be Maaly Raw!". Mālija ir turpinājusi strādāt ar Meek Mill, French Montana, Playboi Carti, Lil Yachty, Lil Uzi Vert, Coi Leray un citiem.

1994. gadā dzimušie
Amerikāņu mūziķi
Mūzikas producenti
Bīstamā fotogrāfija

"Bīstamā fotogrāfija" () ir 2002. gada ASV psiholoģiska trillera filma, kuras režisors un scenārija autors ir Marks Romaneks. Filmā galvenās lomas atveido Robins Viljamss, Konija Nīlsena, Maikls Vartans, Gērijs Kouls un Ēriks La Salle.

Filma stāsta par fotogrāfiju izgatavošanas laboratorijā strādājošu vientuļnieku, kurš kļūst apsēsts ar kādu ģimeni.

"Bīstamā fotogrāfija" pirmizrāde notika  Sandensas kinofestivālā. Filma saņēma pozitīvas kritiķu atsauksmes, īpaši uzsverot Viljamsa netipisko sev lomu, par ko viņš saņēma Saturna balvu kā labākais aktieris. Filma guva arī finansiālus panākumus, nopelnot 52,2 miljonus ASV dolāru pie 12 miljonu budžeta.

Atsauces

Ārējās saites 

2002. gada filmas
ASV filmas
Dead Ringers

Dead Ringers ir 1988. gada Kanādas un ASV psiholoģiska trillera filma, kuras režisors un viens no scenārija autoriem ir Deivids Kronenbergs. Filmā galvenās lomas atveido Džeremijs Aironss un Ženevjēva Bužo.

Filma stāsta par diviem identiskiem dvīņiem ginekologiem, kuri izmanto to, ka viņus nevar atšķirt, līdz viņu attiecības pasliktina kāda sieviete.

Dead Ringers pirmizrāde notika  Toronto Starptautiskajā kinofestivālā. Filma saņēma pozitīvas kritiķu atsauksmes un 10 Kanādas Genie Awards balvas, tai skaitā kategorijā "Labākā filma". Toronto Starptautiskā kinofestivāla kritiķi 2015. gadā Dead Ringers ierindoja 7. vietā no 10 visu laiku labākajām Kanādas filmām. Total Film "50 visu laiku labāko šausmu filmu" sarakstā to ierindoja 35. vietā, savukārt Entertainment Weekly to ierindoja 20. vietā "25 biedējošāko filmu" sarakstā.

Atsauces

Ārējās saites 

1988. gada filmas
Kanādas filmas
ASV filmas
Deivida Kronenberga filmas
Šausmu filmas
Hirokazu Kore-eda

Hirokazu Kore-eda (, dzimis ) ir japāņu kinorežisors, producents, scenārists un montāžists.

Savu karjeru iesācis televīzijā, vēlāk esot režisors vairākām filmām, kas pazīstamas arī ārpus Japānas. Viņa pazīstamākās filmas ir Nobody Knows (2004), Still Walking (2008), After the Storm (2016) un "Patiesība" (La Vérité, 2019), Francijas un Japānas kopražojums, kas bija viņa pirmā filma, kas uzņemta ārpus Japānas un citā valodā.

Saņēmis Žūrijas balvu 2013. gada Kannu kinofestivālā par filmu "Kāds tēvs, tāds dēls" (そして父になる) un Zelta palmas zaru 2018. gada Kannu kinofestivālā par filmu "Zaglēni".

Atsauces

Ārējās saites 

1962. gadā dzimušie
Japānas kinorežisori
Japāņu kinoproducenti
Zelta palmas zara ieguvēji
Valdības noslēpumi

"Valdības noslēpumi" () ir 2019. gada Apvienotās Karalistes un ASV drāmas filma, kuras režisors ir Geivins Hūds. Filmā galvenās lomas atveido Kīra Naitlija, Mets Smits, Metjū Gūds, Rīss Ifanss, Ādams Bakri un Ralfs Fainss.

Filma ir stāsts par trauksmes cēlēju Ketrīnu Ganu, kura nopludināja presei informāciju, atklājot ASV un Apvienotās Karalistes izlūkdienestu pretlikumīgu spiegošanas operāciju, lai piespiestu ANO Drošības padomei sankcionēt 2003. gada iebrukumu Irākā.

"Valdības noslēpumi" pirmizrāde notika  Sandensas kinofestivālā. Filma saņēma pozitīvas kritiķu atsauksmes.

Atsauces

Ārējās saites 

2019. gada filmas
Apvienotās Karalistes filmas
ASV filmas
Drāmas
Magņitska likums

Magņitska likums () ir likums, ko 2012. gada 14. decembrī parakstīja ASV prezidents Baraks Obama un kura mērķis ir sodīt Krievijas amatpersonas, kas atbildīgas par jurista Sergeja Magņitska nāvi 2009. gadā Maskavas cietumā. 2013. gada 12. aprīlī ASV valdība publiskoja tā dēvēto pirmo Magņitska sarakstu, kurā bija 18 personas, kam tika aizliegts iebraukt Savienotajās Valstīs un kuru aktīvi ASV tiek iesaldēti. Krievijas Ārlietu ministrija Magņitska likumu nodēvēja par absurdu likumu, ar kuru "notiek iejaukšanās mūsu iekšējās lietās" un kas "smagi kaitē divpusējām attiecībām". Līdz 2019. gada maijam publicēja septiņas Magņitska saraksta versijas.

Savukārt 2016. gadā pieņemtais Globālais Magņitska likums pilnvaro ASV valdību visā pasaulē noteikt sankcijas ārvalstu valdības amatpersonām, kuras tiek uzskatītas par cilvēktiesību pārkāpējiem, iesaldējot viņu līdzekļus un aizliedzot ieceļot ASV.

Atsauces

Ārējās saites 
 Kirils Kobrins. Parastais stāsts raksts no 2011. gada septembra žurnāla "Ŗīgas Laiks" 

ASV likumi
Krievijas sabiedrība
Afnūrīras ezers

Afnūrīras ezers () ir 800 hektārus liels ezers Marokas centrālajā daļā 1 795 metrus virs jūras līmeņa. 

Ezers 1980. gadā iekļauts Rāmsaras konvencijas konvencijas aizsargājamo vietu sarakstā. Ievērojama putnu vieta. Netālu atrodas Ummerbijas upes ūdenskritumi.

Ārējās saites 
Afnūrīras ezers Ramsar Sites Information Service

Marokas ezeri
Rāmsaras vietas Marokā
Spiegu tīkls

"Spiegu tīkls" () ir 2019. gada Francijas, Brazīlijas, Spānijas un Beļģijas kopražojuma spiegu trillera filma, kuras režisors un scenārija autors ir Olivjē Asajass. Filmā galvenās lomas atveido Penelope Krusa, Edgars Ramiress, Gaels Garsija Bernals, Ana de Armasa un Vāgners Moura. Filma ir patiess stāsts par kubiešu spiegiem ASV 1990. gados.

Filmas "Spiegu tīkls" pirmizrāde notika  Venēcijas kinofestivālā un to izplatīja straumēšanas platforma Netflix. Filma saņēma pārsvarā negatīvas kritiķu atsauksmes.

Atsauces

Ārējās saites 

2019. gada filmas
Francijas filmas
Brazīlijas filmas
Spānijas filmas
Beļģijas filmas
Grūtie laiki viesnīcā "El Royale"

"Grūtie laiki viesnīcā "El Royale"" () ir 2018. gada ASV neo-noir trillera filma, kuras režisors un scenārija autors ir Drū Godards. Filmā galvenās lomas atveido Džefs Bridžess, Sintija Erivo, Dakota Džonsone, Džons Hemms, Keilija Speinija, Luiss Pullmens un Kriss Hemsvorts.

Filma stāsta par sešiem svešiniekiem un viesnīcas El Royale darbinieku, kuri, katrs ar saviem personīgiem noslēpumiem, viesnīcā ierodas līdz ar tumsu. Tā stāsta par tādām tēmām kā morāli, ticību, atpestīšanu un to, kas ir pareizs un nepareizs.

Filmas "Grūtie laiki viesnīcā "El Royale" pirmizrāde notika  un to izplatīja studija 20th Century Fox. Filma nebija komerciāli veiksmīga, nopelnot tikai 31,9 miljonus ASV dolāru pie 32 miljonu budžeta. Filma saņēma pozitīvus kritiķu vērtējumus, slavējot to par aktieru sastāvu, skaņu celiņu un operatora darbu, bet kritizējot to par 141 minūšu garumu. Godarda scenārijs saņēma dažādas atsauksmes, citi izceļot dialogu un vardarbību, salīdzinot to ar Kventina Tarantīno filmu "Lubene" (1994) un Stenlija Kubrika filmu "Slepkavība" (1956), bet savukārt citi kritizēja filmas nobeiguma daļu. Filma saņēma vairākas balvas un nominācijas, tostarp Saturna balvu.

Atsauces

Ārējās saites 

2018. gada filmas
ASV filmas
20th Century Fox filmas
Kavalērija (filma)

"Kvalērija" () ir 2018. gada ASV kara filma, kuras režisors ir Nikolajs Fuglsigs. Filmā galvenās lomas atveido Kriss Hemsvorts, Maikls Šenons, Maikls Penja, Navids Negahbans, Trevante Rodss, Džefs Stulcs un Tads Lukinbils. Filma ir balstīta uz Daga Stentona grāmatu Horse Soldiers.

Filma stāsta par ASV Armijas Īpašo uzdevumu vienību, kura tiek nosūtīta uz Afganistānu uzreiz pēc 11. septembra uzbrukuma.

Filmas "Kavalērija" filmēšana sākās 2017. gadā Ņūmeksikā. Tās pirmizrāde notika  un to Ziemeļamerikā izlaida Warner Bros., bet starptautiski Lionsgate. Filma saņēma dažādus kritiķu vērtējumus, kuri slavēja aktieru sastāvu un sižetu, bet kritizēja neiedziļināšanos pašā karā Afganistānā.

Atsauces

Ārējās saites 

2018. gada filmas
ASV filmas
Kara filmas
Warner Bros. filmas
Supervētra

"Supervētra" () ir 2017. gada ASV zinātniskā fantastikas katastrofu filma, kuras režisors ir Dīns Devlins. Filmā galvenās lomas atveido Džerards Batlers, Džims Stērdžess, Ebija Korniša, Eds Heriss un Endijs Garsija.

Filma stāsta par satelītu dizaineri, kurš cenšas izglābt pasauli no globāla izmēra vētras, ko izraisa nepareizi funkcionējoši klimata kontroles satelīti.

Filmas "Supervētra" pirmizrāde notika  un to izlaida Warner Bros.. Neskatoties uz to, ka filma nopelnīja 221 miljonu ASV dolāru, to uzskata par komerciāli neveiksmīgu, nesot Warner Bros. 74 miljonu dolāru zaudējumus. Filma saņēma arī negatīvas kritiķu atsauksmes, kritizējot paredzamu scenāriju un neizteiksmīgus vizuālos efektus.

Atsauces

Ārējās saites 

2017. gada filmas
ASV filmas
Zinātniskās fantastikas filmas
Katastrofu filmas
Warner Bros. filmas
Lil Baby

Dominiks Armānī Džounss (dzimis 1994. gada 3. decembrī), profesionāli pazīstams kā Lil Baby, ir amerikāņu reperis. Viņš ieguva galveno slavu 2017. gadā pēc viņa miksteipa Perfect Timing (2017) izlaišanas. Viņa debijas studijas albums Harder Than Ever (2018) radīja Billboard Hot 100 top 10 singlu "Yes Indeed" (kopā ar Dreiku). 2018. gadā viņš izdeva vēl divus miksteipus: Drip Harder (2018) (kopā ar Gunna), kurā bija singls "Drip Too Hard", kas sasniedza 4. vietu Billboard Hot 100, un vēlāk Amerikas Ierakstu industrijas asociācija to sertificēja ar Dimantu (RIAA); un Street Gossip (2018), kas sasniedza 2. vietu ASV Billboard 200.

Viņa otrais studijas albums My Turn (2020) sasniedza Billboard 200 1. vietu, un RIAA to ir sertificējis trīskāršā platīna līmenī. Albums radīja singlus "We Paid" (ar 42 Dugg) un "The Bigger Picture", kuri abi sasniedza Billboard Hot 100 labāko 10. 2021. gadā Lil Baby un reperis Lil Durk izdeva sadarbības albumu The Voice of the Heroes (2021), kas kļuva par Lil Baby otro #1 Billboard 200 projektu. Viņš arī sadarbojās ar Dreiku dziesmās "Wants and Needs" un "Girls Want Girls" un ar Nikiju Mināžu 2022. gada singlā "Do We Have a Problem?", kas visas trīs ieņēma 2. vietu Billboard Hot. 100 diagramma. Viņa dalībnieks Kanje Vesta dziesmā "Hurricane" kopā ar The Weeknd ieguva viņam Grammy balvu par labāko melodiskā repa sniegumu.

Papildus savai Grammy balvai, Lil Baby ir saņēmis MTV Video mūzikas balvu un divas BET balvas; un Apple Music Awards 2020 tika kronēts par gada lielāko visu žanru izpildītāju.
1994. gadā dzimušie
Amerikāņu mūziķi
Amerikāņu reperi
Grammy balvas ieguvēji
Future

Naivadiuss Demuns Vilbērns (dzimis 1983. gada 20. novembrī), labāk pazīstams ar skatuves vārdu Future, ir amerikāņu reperis, dziedātājs un dziesmu autors. Future ir pazīstams ar savu mumble stila vokālu un ražīgo sniegumu, un tiek uzskatīts par pionieri melodiju un automātiskās melodijas izmantošanā mūsdienu trap mūzikā. Pateicoties viņa muzikālā stila ilgstošajai popularitātei, viņš parasti tiek uzskatīts par vienu no savas paaudzes ietekmīgākajiem reperiem.

Future dzimis un audzis Atlantā, Džordžijas štatā, 2011. gadā noslēdza ierakstīšanas līgumu ar kompānijām A1 Recordings un Epic Records, kā arī izdeva albumus Pluto (2012) un Honest (2014), kuros bija platīna singli "Turn On the Lights", "Honest". ", "Move That Dope" (piedalās Farels Viljamss un Pusha T) un "I Won" (ar Kanje Vestu). Pēc tam viņš guva kritiskus un komerciālus panākumus ar DS2 (2015) un tā singliem "Fuck Up Some Commas" un "Where Ya At" (ar Drake), un tam sekoja Evol (2016) un tā vadošais singls "Low Life" (piedalās The Weeknd). Future tāda paša nosaukuma piektais albums FUTURE (2017) un tā pēctecis Hndrxx (2017) padarīja viņu par pirmo mākslinieku kopš 2014. gada, kurš debitējis divus albumus pēc kārtas ASV Billboard 200 virsotnē; pirmajā bija starptautiskie hiti "Used to This" (ar Drake) un "Mask Off".

Pēc aiziešanas no A1, Future izdeva albumus The Wizrd (2019) un High Off Life (2020), kuros bija RIAA sertificēts Diamond singls "Life Is Good" (piedalās Dreiks). 2021. gadā Future ieguva savu pirmo singlu Hot 100 topa pirmajā vietā pēc rekordlieliem 125 ierakstiem pēc tam, kad kopā ar Young Thug piedalījās Dreika dziesmā “Way 2 Sexy”. Viņa devītais albums I NEVER LIKED YOU (2022) radīja viņa otro hitu pirmajā vietā "Wait for U", kas kļuva arī par viņa augstāko singlu kā galvenā izpildītāja topā.

Future 2015. gadā izdeva miksteipus Beast Mode (kopā ar Zaytoven), 56 Nights un What a Time to Be Alive (kopā ar Dreiku); pēdējā iekļauts singls "Jumpman". Viņš izdeva pilna garuma sadarbības projektus Super Slimey (2017) ar Young Thug, WRLD On Drugs (2018) ar Juice WRLD un Pluto x Baby Pluto (2020) ar Lil Uzi Vert. Starp visvairāk pārdotajiem mūziķiem Future atzinība ietver Grammy balvu 61. Grammy balvu pasniegšanas ceremonijā par labāko repa sniegumu dziesmai "King's Dead" kopā ar Kendriku Lamaru, Džeju Roku un Džeimsu Bleiku.

Diskogrāfija

Studijas albumi 
 Pluto (2012)
 Honest (2014)
 DS2 (2015)
 EVOL (2016)
 FUTURE (2017)
 HNDRXX (2017)
 The WIZRD (2019)
 High Off Life (2020)
 I NEVER LIKED YOU (2022)

1983. gadā dzimušie
Amerikāņu mūziķi
Amerikāņu reperi
Grammy balvas ieguvēji
Pluto x Baby Pluto

Pluto x Baby Pluto ir amerikāņu reperu Future un Lil Uzi Vert sadarbības studijas albums. Tas tika izlaists 2020. gada 13. novembrī, un tas tika priekšskatīts vairākos reklāmkadros, sākot no 2020. gada jūlija.

Nosaukums apzīmē abu mākslinieku segvārdu kombināciju: Future tiek saukts par Plutonu, kas iepriekš tika izteikta viņa 2012. gada debijas albumā Pluto; savukārt Lil Uzi Vert identificējas kā Baby Pluto, kas iepriekš tika izteikts ar dziesmu "Baby Pluto". Tas ir otrais projekts, ko Future izlaida 2020. gadā pēc High Off Life (2020). Tas ir arī trešais Lil Uzi Vert projekts, ko šogad izlaida pēc Eternal Atake (2020) un tā luksusa atkārtotas izdošanas Lil Uzi Vert vs. The World 2 (2020), jo īpaši pēc tam, kad Uzi trūka mūzikas laika posmā no 2018. līdz 2019. gadam.

Priekšvēsture un veicināšana 
Gan Future, gan Lil Uzi Vert dzēsa savas Instagram lapas 2020. gada 21. jūlijā un turpināja augšupielādēt vizuālo tīzeri, kuru vadīja Haips Viljamss un kura mērķis bija paziņot par gaidāmo projektu ar nosaukumu “Pluto x Baby Pluto”. 2020. gada 31. jūlijā, Lil Uzi 26. dzimšanas dienā, duets izdeva divas kopīgas dziesmas ar nosaukumu "Patek" un "Over Your Head", kuras abas vēlāk tika iekļautas albuma luksusa izdevumā. 22. septembrī tika augšupielādēts video, kurā redzams, kā divi reperi spēlē futbolu ar vairākām sievietēm. 2020. gada 11. novembrī abi mākslinieki oficiāli paziņoja par kopīgo projektu savos sociālajos tīklos, izmantojot citu treileri. Vizuāli redzams, kā abi reperi apspriež, vai atstāt Zemi uz citu planētu. Vāka noformējums un dziesmu saraksts tika atklāts 12. novembrī.

Dziesmu sarakts 

Future albumi
Lil Uzi Vert albumi
2020. gada albumi
Wheezy producētie albumi